تورکیه بؤیوک میللت مجلیسینده خوجا‌لی قتل‌عامی‌نین 29-جو ایلدؤنومو ایله علاقه‌دار فوریه‌نین 25-ده آنیم مراسیمی کئچیریلیب، ائرمنیستانین ایشغالچی‌لیق سیاستی‌نین دهشت‌لرینی عکس ائتدیرن فوتو و رسم سرگیسی اولوب.
حیدر علی یئو فوندونون باشقان وکیلی لیلا علی یئوانین تشببوسو ایله حیاتا کئچیریلن "خوجا‌لییا عدالت!" اولوسلار آراسی کامپانیاسی چرچیوه‌سینده آذربایجانین تورکیه-ده‌کی سفیرلیگی طرفیندن تورکییه بؤیوک میللت مجلیسینده خوجا‌لی قتل‌عامی‌نین 29-جو ایلدؤنومو ایله علاقه‌دار فوریه‌نین 25-ده آنیم مراسیمی کئچیریلیب، ائرمنیستانین ایشغالچی‌لیق سیاستی‌نین دهشت‌لرینی عکس ائتدیرن فوتو و رسم سرگیسی اولوب.
تورکیه بؤیوک میللت مجلیسی‌نین ائو صاحب‌لیگی ایله کئچیریلن تدبیرده دیپلومات‌لار، آذربایجانی و تورکیه-نی تمثیل ائدن میللت وکیل لری، مدیا تمثیلچی‌لری ایشتیراک ائدیب‌لر.
29  ایل اول خوجا‌لی-دا تاریخین ان دهشت‌لی بشری جینایت‌لریندن بیری‌نین تؤردیلدیگینی دقته چات‌دیران تورکیه بؤیوک میللت مجلیسی‌نین صدری مصطفی شنتوپ دقته چاتدیریب کی، بو گون همین آجی حادثه‌ده حیاتینی ایتیرن اینسان‌لارین خاطره‌سینی بیر داها یاد ائتمک اوچون توپلاشمیشیق. آذربایجان اوردوسو اؤتن ایل 44 گونلوک محاربه‌ده بؤیوک ظفر قازانا‌راق آغیر یارا‌لارا ملحم چکدیگینی ایفاده ائدن تورکیه پارلامئنتی‌نین صدری مصطفی شنتوپ دئییب کی، 44 گون عرضینده آذربایجان اوردوسو محاربنی اولوسلار آراسی حقوقون نورما‌لارینا اویغون شکیلده آپارا‌راق، بؤیوک قهرمان‌لیق گؤستره‌رک غلبه قازاندی و یوکسک قابیلیت‌لی، پئشه کار اوردو اولدوغونو بوتون دونیایا نوماییش ائتدیردی.
تورکیه بؤیوک میللت مجلیسی‌سی‌نین صدری مصطفی شنتوپ بیلدیریب کی، تورکیه بو گونه قدر اولدوغو کیمی، بون‌دان سونرا دا عدالت‌لی ایشینده قارداش آذربایجانین یانیندا اولا‌جاق.
چیخیشیندا خوجا‌لی سویقیریمی‌نین دهشت‌لرینی اؤز گؤزلری ایله گؤرن خاریجی ژورنالیست‌لرین ایفاده‌لرینه، ائله‌جه ده تجاوزکار ائرمنیستانین حربی قوموتانلارینین بو بشری جینایتی اعتراف ائتمه‌لری باره‌ده فاکت‌لارا مراجعت ائدن تورکیه بؤیوک میللت مجلیسی‌نین صدری مصطفی شنتوپ مراسیم چرچیوه‌سینده مؤوضوع ایله باغلی گئنیش موصاحیبه وئریب.
آذربایجانین تاریخی حرب ظفرین‌دن سونرا بئله بیر آنیم مراسیمی‌نین کئچیریلمه‌سینی تاریخی بیر حادثه کیمی دیرلندیرن سفیر خزر ابراهیم ده دقته چاتدیریب کی، قازانیلان غلبه هم ده تورکیه-‌نین ظفری‌دیر. چونکی تورکیه هر زامان، حاقین و عدالتین یانیندا اولوب. هئچ تصادفی دئییل کی، بو گون ایشغال‌دان آزاد اولونان تورپاق‌لاریمیزدا آذربایجان و تورکیه‌-نین بای‌راق‌لاری یان-یانا‌دیر. بو، "بیر میللت، ایکی دؤولت!" کلامی‌نین و دؤولت‌لریمیزین قارداش‌لیغی‌نین بوتون دونیایا نوماییشی‌دیر.
سونرا ایشتیراکچی‌لار پارلامئنتده سرگی‌له‌نن غازی بیلیم یودونون طلبه‌لری‌نین خوجا‌لی سویقیریمی مؤوضوع سوندا چکدیک‌لری رسم‌لره، ائله‌جه ده تجاوزکار ائرمنیستانین اوتوز ایل ایشغالدا ساخلادیغی و مظفر عالی باش قوموتان ایلهام علی یئوین قوموتانلیغی ایله یئنی‌لمز آذربایجان اوردوسونون آزاد ائتدیگی اراضی‌لرین دهشت‌لی گؤرونتولرینی عکس ائتدیرن فوتوسرگییه باخیب‌لار.
